Diari Oficial de la Generalitat Valenciana


Sumari del DOGV 6121, del 13-10-2009 (2009/11638)

RESOLUCIÓ de 30 de setembre de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es concedixen ajudes econòmiques per a la realització de projectes d'investigació sobre les distintes famílies professionals en què s'estructura el Catàleg Nacional de Qualificacions Professionals, la seua relació amb els sectors productius i la identificació de necessitats d'acreditació, formació i noves qualificacions en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6121

Data del DOGV
:   13-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11841


Data del document
:   30-09-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament professional
    * suport econòmic
    * qualificació professional
    * ajuda pública
    * projecte d'investigació

RESOLUCIÓ de 30 de setembre de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es concedixen ajudes econòmiques per a la realització de projectes d'investigació sobre les distintes famílies professionals en què s'estructura el Catàleg Nacional de Qualificacions Professionals, la seua relació amb els sectors productius i la identificació de necessitats d'acreditació, formació i noves qualificacions en l'àmbit de la Comunitat Valenciana. [2009/11618]  
Per Orde de 18 de juny de 2009, la Conselleria d'Educació va convocar ajudes econòmiques per a centres docents i entitats sense ànim de lucre de l'àmbit de la Comunitat Valenciana, que desenrotllen projectes d'investigació sobre les distintes famílies professionals en què s'estructura el Catàleg Nacional de Qualificacions Professionals, la seua relació amb els sectors productius i la identificació de necessitats d'acreditació, formació i noves qualificacions.  
Segons regula l'orde, en el paràgraf tercer de l'«Ordene»:  
Les quantitats concedides als projectes seleccionats tindran la finalitat d'ajudar a sufragar els gastos que genere realitzar-los.  
a) Per a centres públics que impartisquen Formació Professional, el finançament d'estes quantitats anirà amb càrrec a l'aplicació pressupostària 90.63.85.188.17.5, del pressupost de la Generalitat de l'any 2009, per un import global de 80.000euros.  
b) Per a centres privats i entitats sense ànim de lucre, el finançament d'estes quantitats anirà amb càrrec a l'aplicació pressupostària 99.55.65.033.31.0 i línia de subvenció T5576000, del pressupost de la Generalitat de l'any 2009, per un import global màxim de 120.000 euros.  
Quant a la selecció de projectes, l'orde, en la base quinta de l'annex I, establix que estos per a ser seleccionats, a l'efecte de rebre ajuda econòmica, hauran d'obtindre un mínim de 8 punts, segons els criteris de selecció establits en el paràgraf primer de l'esmentada base.   
Quant a l'assignació d'ajudes, la convocatòria pretén assignar per a la realització dels projectes seleccionats el total del pressupost presentat per estos en la sol·licitud. No obstant això, en cas que el muntant total dels pressupostos dels projectes seleccionats supere el límit pressupostari, caldrà assignar les ajudes corresponents d'acord amb el que preveu la base quinta 1.  
Finalitzat el termini de l'entrega de sol·licituds, la comissió de valoració que preveu la base 5.2 de l'annex I de l'orde de referència, reunida el 4 de setembre de 2009, va realitzar l'estudi i la valoració dels projectes presentats, va distribuir els fons previstos per a ajudes i va elevar la proposta de resolució a fi que la Direcció General d'Avaluació, Innovació i Qualitat Educativa i de la Formació Professional, dicte la resolució corresponent.  
En exercici de les facultats delegades amb el conseller d'Educació en la disposició final primera de l'Orde de 18 de juny de 2009, resolc:  
Primer  
Concedir les ajudes econòmiques als projectes seleccionats dels centres públics que impartixen Formació Professional, que figuren en l'annex I.  
Segon  
Concedir les ajudes econòmiques als projectes seleccionats dels centres privats i entitats sense ànim de lucre, que figuren en l'annex II.   
Tercer  
Desestimar les sol·licituds d'ajudes econòmiques als centres públics, centres privats i entitats sense ànim de lucre, que es recullen en l'annex III, per les raons que s'indiquen en l'esmentat annex.  
ANNEX I  
Relació de projectes de Centres públics acceptats i pressupost adjudicat  
  
ANNEX II  
Relació de projectes D'ENTITATS acceptats i pressupost final adjudicat  
Quart  
Els beneficiaris d'estes ajudes hauran de complir les obligacions a què es referix la base sèptima de l'esmentada orde i justificar-les en la forma establida en al base octava.  
Les ajudes seran percebudes, una vegada comprovada la documentació presentada, per la comissió de valoració, segons el que preveu la base novena.  
De conformitat amb el que establixen els articles 107, 116, 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 30 de setembre de 2009.- La directora general d'Avaluació, Innovació i Qualitat Educativa i de la Formació Professional, p. d., disposició primera final de l'Orde de 18 de juny de 2009, de la Conselleria d'Educació (DOCV 6046): María Auxiliadora Hernández Miñana.  
ANNEX Iii  
Relació de Projectes no seleccionats  
  
1) No han obtingut la puntuació mínima establida en l'orde de convocatòria.  
2) Només s'han proposat un màxim de dos projectes per entitat.  
3) Renuncien a la realització del projecte.  
4) No té entitat jurídica.  
ANEXO I  
Relación de proyectos de Centros Públicos aceptados y presupuesto adjudicado  
  
ANEXO II  
Relación de proyectos DE ENTIDADES aceptados Y presupuesto final adjudicado  
  
ANEXO Iii  
Relación de Proyectos no seleccionados  
  
1) No han obtenido la puntuación mínima establecida en la orden de convocatoria.  
2) Sólo se han propuesto un máximo de dos proyectos por entidad.  
3) Renuncian a la realización del proyecto.  
4) No tiene entidad jurídica.